DIAGNOSTICĒJOŠAIS DARBS 1.KLASEI
SKOLOTĀJA LAPA



Labdien, cienījamo skolotāj!

Nosūtām diagnosticējošo darbu 1.klasei. Darbs veicams divās dienās. 
Darba vadīšana
1.diena - latviešu valoda.

Darbu vada  klases audzinātāja/s.


Darbs veicams 40 minūtēs. Ja klasē ir skolēni ar palēninātu mācību darbību, skolotājs atļauj šiem skolēniem iesākto darbu turpināt un pabeigt.


Pirms darba vēlams uzmundrināt skolēnus un uzaicināt viņus doties kopā ar Ežuku interesantos piedzīvojumos.Tad izdala darba lapas un ļauj skolēniem tās aplūkot. Pēc tam skolēni uzraksta savu vārdu un uzvārdu. Tikai tad paziņo par darba sākumu.

Darbu sāk ar klausīšanās uzdevumu. Skolotājs lasa Ulda Ausekļa stāstu „Kurmīša darbi rudenī” (ja uzskatāt par vajadzīgu, var lasīt divas reizes).

Uldis Auseklis.


Kurmīša darbi rudenī


Kad pienāca ābolu laiks, arī Kurmītis bija klāt pie ābolu novākšanas. Viņš ābolu lasīšanā sacentās ar ežiem, kuri pukšķēdami vēla ābolus uz savām adatām.


Sēņu laikā Kurmītis stiepa no meža bērzlapes, apšu kundziņus un cūcenes. Bet, kad laimējās atrast labas gaileņu vietas, nāca mājās lielīgs kā gailis.


Kad pēdējie miķelīši bija noziedējuši, pēdējās kāpostgalvas ieripojušas klētīs un pīlādzis pie Kurmīša durvīm stāvēja sarkanos čemuros, Kurmītis rīkoja lielo mielastu. Pats vārīja un cepa, pats visu nogaršoja, pats lūdza viesus. Uzslavas gaidīja no citiem.


Mielastā bija ielūgti arī lielie zaļie sienāži, un, kad bija diezgan ēsts un dzerts, sienāži spēlēja pēdējo rudens valsi.


Kas tā bija par dancošanu!


Skolēniem jāievelk X pie pareizās atbildes 1.uzdevumā, atkarībā no apgalvojuma patiesuma. Skolotājs lasa apgalvojumus:

1.Kurmītis ābolu laikā sacentās ar ežiem.

2.Sēņu laikā Kurmītis nāca mājās bēdīgs.

3.Kad rudens darbi bija padarīti, Kurmītis rīkoja mielastu.

4.Pēdējo rudens valsi spēlēja eži.

Pēc šī uzdevuma izpildes skolēni darbu turpina patstāvīgi. Skolotājs darba procesā neiejaucas. Ja kāds no skolēniem kaut ko neizprot, skolotājs pieiet pie skolēna un noskaidro problēmu. Atkarībā no situācijas, skolotājs vai nu palīdz, vai arī palīdzību noraida.
2.diena - matemātika.

Darbs veicams 40 minūtēs.


Skolotājs uzmundrina bērnus, noskaņo viņus darbam. Izdala 2.dienas darba lapas. Skolēni uzraksta savu vārdu un uzvārdu.
1.uzdevumu – Eža ceļu uz skolu - skolotājs diktē pa soļiem:
1.- sameklē zvaigznīti!

2.- velc 2 rūtiņas uz leju

3.-       4 rūtiņas pa kreisi!

4.-       4 rūtiņas uz leju!

5.-       4 rūtiņas pa labi!

6.-       3 rūtiņas uz leju!

7.-       8 rūtiņas pa kreisi!

8.-       2 rūtiņas uz augšu!

9.-       1 rūtiņu pa kreisi!

* varbūt Jūs varat izdomāt veiksmīgākas komandas?!

Tālāk darbs veicams patstāvīgi.

Darba labošanas un vērtēšanas tabula.

Latviešu valoda

	Uzdevums
	                                    Kritēriji
	Maksimālais

punktu skaits

	0
	Skolēns prot uzrakstīt savu vārdu un uzvārdu:

· pareizi uzrakstīts vārds – 1 p.

· pareizi uzrakstīts uzvārds – 1 p.
	        2

	1.
	Prot dzirdētajā tekstā uztvert nepieciešamo informāciju:

· par katru pareizi atzīmētu apgalvojumu – 1 p.


	        4

	2.
	Prot dzirdētajā tekstā uztvert  informāciju, saistīt dzirdēto ar redzamo:

-  par katru pareizi apvilktu zīmējumu – 1 p.
	        4

	3.
	Prot diferencēt skaņas atrašanās vietu  vārdā:
-  par pareizi iekrāsotu burta atrašanās vietu – 1 p.
	        4

	4.
	Izprot skaņas un burta saikni: nosaka pēc kārtas vārdā ietilpstošās skaņas, ieraksta zināmos burtus:
- par katru pareizi uzrakstītu vārdu – 1 p.
	        4

	5.
	Prot no zilbēm veidot vārdus:

· par katru pareizu vārdu – 1 p.

* ja skolēns izdomā vairāk par 5 sakarīgiem vārdiem, var piešķirt papildpunktu
	        5

	6.
	Prot vārdu virknē saskatīt un izdalīt vārdus:

- par katru pareizi saskatīto vārdu – 1 p.
	        5

	7.
	Prot „drukāt” burtus:
- par katru pareizi uzrakstītu vārdu – 1 p.
	        5

	
	                                                                                             KOPĀ
	      33


Matemātika
	1.
	Prot orientēties plaknē:
Pēc dzirdes uztver un pareizi lieto komandas „pa labi”, „ pa kreisi”, „ uz augšu”, „uz leju”

· visas darbības veiktas pareizi – 5 p.
· kļūdījies pusceļā/ daļēji pareizi – 2 p.

· daudz kļūdu/ nepareizi -0
	            5

	2.
	Prot skaitīt uz priekšu no 1 – 20;
· pareizi savienoti skaitļi līdz 10 – 1 p.

· viss pareizi – 2 p.
	            2

	3.
	Prot atrisināt vienkāršus teksta uzdevumus (cik kopā?)
· par katru pareizu atbildi 1 p.

· * par loģiski izsecinātu un pamatotu atbildi uz papildjautājumu – 2 p.
	           2 + 2

	4.
	Prot aprēķināt summas un starpības 10 apjomā;

Pazīst krāsas:

- par katru pareizi aprēķinātu un izkrāsotu izteiksmes vērtību – 1 p.
	           6

	5.
	Prot atpazīt ģeometriskas figūras:

- par katru pareizi noteiktu un saskaitītu ģeometrisko figūru – 1p.
	            4

	
	                                                                                      KOPĀ
	         19/ *21


Darba izvērtējums

Vērtēšanas skala (latviešu valoda):

	Līmenis


	Zems
	Pietiekams
	Optimāls
	Augsts

	Punkti
	0 - 14
	15 - 22
	23 - 28
	29 - 33


Vērtēšanas skala (matemātika):

	Līmenis


	Zems
	Pietiekams
	Optimāls
	Augsts

	Punkti
	0 - 9
	10 - 14
	15 - 18
	19 - 21


Līmeņu sadalījums

	Saņemtais līmenis
	augsts
	optimāls
	pietiekams
	zems

	Skolēnu skaits

(visās klasēs kopā)


	
	
	
	

	Mācību iestāde, kura ir sagatavojusi skolēnu

(nosaukums, skolēnu skaits)
	
	
	
	


Secinājumi

Priekšlikumi pirmskolas pedagogiem

Izvērtējumu veica:_____________________________ ( skolotāja vārds, uzvārds )

Rezultātu apkopojuma tabulu ( Excel tabulā) un darba izvērtējumu iesūtīt līdz 25.oktobrim, 

Tukuma novada sākumskolas MA vadītājai D.Budreikai 

(skola rezultātu apkopojumus veic visām skolas 1.klasēm kopā) : didod@inbox.lv 

Paldies!

